text: Dømt i Esbjergsagen anker ikke
  02 december 2011 kl. 08.35
  Den dømte i Esbjergsagen vil videre med sit liv, så han anker ikke dom på syv års fængsel.
  Den dømte 41-årige mand fra den såkaldte Esbjergsag har valgt ikke at anke den dom, han for små to uger siden modtog i sagen.
  - Min klient vil videre med sit liv og ønsker ikke en langvarig sagsbehandling ved landsretten, fortæller han til P4 Esbjerg.
  Manden blev kendt skyldig i en række seksuelle overgreb mod otte børn, heriblandt sin egen datter. Han blev straffet med fængsel i syv år.
  Da sagen var for retten, krævede anklagemyndigheden fængsel i omkring otte år. Der er altså en mulighed for, at anklageren vælger at anke sagen til landsretten.
  P4 Esbjerg har været i kontakt med anklager Linda Christensen fredag morgen, men hun kan endnu ikke sige, hvad anklagemyndigheden vil gøre i sagen.
  Ankefristen udløber på mandag.
  